Ghana

Le Republica de Ghana es un pais in Africa Occidental. Illo ha frontieras con le Costa de Ebore al west, Burkina Faso al nord, Togo al est, e le oceano Atlantic al sud. In tempores precolonial illo esseva habitate per plure regnos ancian, includente un regno interior que esseva un parte del confederation Ashanti e varie statos Fante sur le costa. Le commercio con statos european florava post contacto con le portugeses in le 15me seculo, e le britannos establiva un colonia del corona, le Costa del Auro, in 1874. Le Ghana deveniva independente in 1957. Accra es le capital e le plus grande citate. Le population del pais in 2005 esseva 21 029 853. Illo esseva le prime pais african nigre a obtener le independentia de un regime colonial.

A su independentia del Regno Unite, le nomine Ghana esseva eligite pro le nove nation—un referentia al imperio de Ghana de previe seculos. Iste nomine es symbolic, proque le imperio de Ghana esseva situate al nord e al west del Ghana de hodie. Le nomine esseva adoptate como referentia al descendentes del Imperio qui migrava al sud-est e nunc habita in Ghana.

 Referentias